కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Vijay Shankar: ఆఖరి ఓవర్‌కి ముందే సిద్ధమయ్యా
మ్యాచ్‌లో అప్పటికే నేను ఒక ఓవర్ బౌలింగ్ చేసి 13 పరుగులు ఇచ్చేశాను. దీంతో.. చివరి ఓవర్‌లో బౌలింగ్‌ అవకాశాన్ని ఓ ఛాలెంజ్‌గా తీసుకున్నా. ఎలా బౌలింగ్ చేయాలి..?  -విజయ్ శంకర్
Samayam Telugu | Updated:
Mar 6, 2019, 03:18PM IST
Vijay Shankar: ఆఖరి ఓవర్‌కి ముందే సిద్ధమయ్యా
హైలైట్స్
ఆస్ట్రేలియా విజయానికి చివరి 6 బంతుల్లో 11 పరుగులు అవసరమైన దశలో శంకర్ చేతికి బంతి
తొలి మూడు బంతుల్లోనే రెండు వికెట్లు తీసి భారత్‌ని గెలిపించిన ఆల్‌రౌండర్
మ్యాచ్‌లో వేసింది రెండు ఓవర్లే.. తొలి ఓవర్‌లో 13 పరుగులు ఇచ్చిన వైనం
చివరి ఓవర్‌‌ని ఛాలెంజ్‌గా తీసుకున్నట్లు విజయ్ శంకర్ వెల్లడి
ఆస్ట్రేలియాతో మంగళవారం రాత్రి ముగిసిన రెండో వన్డేలో భారత్ జట్టుని గెలిపించడం ద్వారా యువ ఆల్‌రౌండర్ విజయ్ శంకర్ రాత్రికి రాత్రే స్టార్‌గా మారిపోయాడు. 251 పరుగుల లక్ష్య ఛేదనలో ఆస్ట్రేలియా విజయానికి ఆఖరి 6 బంతుల్లో 11 పరుగులు అవసరంకాగా.. తెలివిగా బౌలింగ్ చేసిన శంకర్ రెండు పరుగులు మాత్రమే ఇచ్చి ఆ జట్టు చివరి రెండు వికెట్లూ పడగొట్టేశాడు. దీంతో.. ఐదు వన్డేల సిరీస్‌లో భారత్ 2-0తో ఆధిక్యంలో నిలవగా.. మూడో వన్డే రాంచీ వేదికగా శుక్రవారం జరగనుంది.
ఆఖరి ఓవర్‌‌లో బౌలింగ్ గురించి విజయ్ శంకర్ మాట్లాడుతూ ‘మ్యాచ్‌లో అప్పటికే నేను ఒక ఓవర్ వేసి 13 పరుగులు ఇచ్చేశాను. దీంతో.. చివరి ఓవర్‌లో బౌలింగ్‌ అవకాశాన్ని ఓ ఛాలెంజ్‌గా తీసుకున్నా. ఎలా బౌలింగ్ చేయాలి..? అనేదానిపై స్పష్టమైన అవగాహన తెచ్చుకుని.. బంతిని విసిరా. పరిస్థితులు కూడా నాకు అనుకూలించాయి. నిజాయతీగా చెప్పాలంటే.. చివరి ఓవర్‌ బౌలింగ్‌ సమయంలో నేను ఎలాంటి ఒత్తిడికి గురవలేదు’ అని వెల్లడించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.